armvectores/hy_wikipedia_2023 huggingface dataset:
Կապինզալ դու Նորտի

Կապինզալ դու Նորտի (պորտ.՝   Capinzal do Norte), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևելյան մարզում։ Մտնում է Կոդոյի գավառի կազմի մեջ։ Բնակչությունը կազմում է 10 760 մարդ՝ 2006 թվականի տվյալներով։ Գրավում է 626,873 կմ2 տարածք։ Բնակչության խտությունը՝ 17,2 մարդ/կմ²։


== Պատմություն ==
Քաղաքը հիմնադրվել է 1994 թվականին հոկտեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.094.138,00  ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.509,63 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,543 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Վոսել է Բեֆկուր

Վոսել է Բեֆկուր (ֆր.՝  Vaucelles-et-Beffecourt), համայնք Ֆրանսիայի Պիկարդիա մարզի Էնա գավառում։ Մտնում է Լան-1 կանտոնի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02765։


== Բնակչություն ==
Համայնքի բնակչությունը 2010 թվականին կազմում էր 210 մարդ։


== Տնտեսություն ==
2010 թվականի տվյալներով՝ աշխատունակ տարիքի 151 մարդկանցից (15-64 տարեկան) 100-ը տնտեսապես ակտիվ էին, 51-ը՝ ոչ ակտիվ (ակտիվության ցուցանիշը՝ 66,2 %, 1999 թվականին եղել է՝ 77,5 %)։ 100 աշխատունակ բնակիչներից 92-ը աշխատում էին (49 տղամարդ և 43 կին), անաշխատանք էին 8-ը (4 տղամարդ և 4 կին)։ 51 անգործունակ մարդկանցից 13-ը աշակերտներ կամ ուսանողներ էին, 25-ը՝ թոշակառու, 13-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ − Վոսել է Բեֆկուր (ֆր.)
Բաբանսկոե

Բաբանսկոե (ուկրաիներեն՝ Бабанське), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Բաբանսկոե գյուղում բնակվում էր 4 մարդ։ Բնակավայրը զբաղեցնում է 0,431 կմ² տարածք։ Բնակչության խտությունը կազմում էր 9280 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազարիկ

Անվան այլ կիրառումների համար տե՛ս՝ Ազարիկ (այլ կիրառումներ)Ազարիկ, գյուղ Կիլիկիայում, Զեյթունի գավառում։ Գտնվում էր Զեյթուն քաղաքից հյուսիս-արևմուտք։
Ազատիկենցը XIX դարի սկզբին ուներ 12 տուն հայ բնակիչ։ 1986 թվականի դրությամբ գյուղը գոյություն չունի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մանում (տեքստիլ)

Մանում,  տարբեր թելերի պարուրաձև ոլորման և շարվածքի գործընթաց։ Մանումը կատարվում է հիմնականում թելերն առավել ամուր և երկար դարձնելու նպատակով։ Հայաստանում մանել սկսել են անհիշելի ժամանակներից, դա է վկայում պեղումների արդյունքում հայտնաբերված փայտյա, ոսկրե և կավե իլիկների առկայությունը։
Մանման եղանակները.

Մազաթելի ոլորումը ձեռքի ափերի մեջ
Մազաթելի մակերևութային ոլորում
Մանում իլիկի օգնությամբ
Մանում ճախարակի օգնությամբ
Մանում մանածագործական սարքերի օգնությամբ


== Մանման գործընթացի փուլեր ==
Մանումը զանազան մանածագործական գործիքների կիրառմամբ ներառում է երեք փուլեր. այդ թվում յուրաքանչյուր փուլ իր ընթացքն ունի.

Մազաթելի զանգվածի պատրաստում և դրանից ժապավենի ստացում
Փխրեցում, մամլած զանգվածը ծվեն-ծվեն են անում, մանրացնում, որպեսզի ավելի հեշտ միախառնվի և աղբից հեշ զատվի։
Միախառնում, փխրունացված մազաթելի զանազան տեսակների իրար հետ ոլորման գործընթացը, որպեսզի ստանան այնպիսի թելեր, որպիսին հարկավոր է՝ առաձգական, ամուր, բարակ, հաստ և այլն։
Գզում, ապահովում է հետագա փխրեցումն ու մազաթելի մաքրումը զանազան տեսակի աղբից։
Սանդերքում, տեղի է ունենում առանձնացում։ Ընդհանուր զանգվածից այլ մանր թելերի առանձնացման գործընթացն է։ Հեռացնում են գործընթացից մնացած մանր մասերը և ձևավորում կամ ժապավեն կամ էլ հաստաթել։
Նախամանում, աստիճանաբար ժապավենից դուրս են հանում հաստաթելը (նախաթել) և կծիկ պատրաստում ըստ համապատասխան ձևի և չափի։


== Մանման համակարգ ==
Գոյություն ունի մանման երեք հիմնական համակարգ.

սանդերքամեքենայով
հաստոցային գործիքների օգնությամբ
սանրավոր մեքենաներով


== Մանումը գրականության մեջ ==

Հայ գրականության մեջ հայտնի է Ղազարոս Աղայանի «Ճախարակ» բանաստեղծությունը, որի մեջ խոսվում է մանելու գործընթացի մասին.


== Գրականություն ==
«Прядение»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Տե՛ս նաև ==
Տեքստիլ արդյունաբերություն
Ճախարակ (գործիք)


== Ծանոթագրություններ ==


== Արտաքին հղումներ ==
Trowbridge medieval spinning industry Archived 2012-10-24 at the Wayback Machine.
Прядение из собачьей шерсти
Spinnen mit der Handspindel (Landschaftsmuseum Obermain)
Geschichte des Handspinnens Archived 2016-03-04 at the Wayback Machine.
Wollspinnerin im Mittelalter Kleidung, soziales Umfeld, Gegenstände des mittelalterlichen Spinnens und Textilhandwerk
Spinnen und Weben als halstattzeitliche Urnendarstellung Archived 2007-09-27 at the Wayback Machine.
Սարանչովկա (գյուղ, Զենկովի շրջան)

Սարանչովկա (ուկրաիներեն՝ Саранчівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Սարանչովկա գյուղում բնակվում էր 200 մարդ։ Բնակավայրը զբաղեցնում է 1836 կմ² տարածք։ Բնակչության խտությունը կազմում էր 108,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9534) 1981 TP

(9534) 1981 TP, աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 4-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 3,154313 ա. մ., առավելագույնը մոտենում է 2,5081 ա. մ. հեռավորության վրա և հեռանում 3,8005 ա. մ.։ Արեգակի շուրջ մեկ ամբողջական պտույտ է կատարում 2046,24 երկրային օրվա ընթացքում, իր ուղեծրով շարժվելով միջինում 0,175933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9534) 1981 TP աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրոիցկի (Մորոզովի շրջան)

Անվան այլ կիրառումների համար տե՛ս՝ Տրոիցկի (այլ կիրառումներ)Տրոիցկի (ռուս.՝ Троицкий), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Շիրոկո-Ատամանովսկի գյուղական համայնքի կազմի մեջ։
Ստարոտիմոշկինո (քաղաքատիպ ավան, Բարիշսկի շրջան)

Անվան այլ կիրառումների համար տե՛ս՝ ՍտարոտիմոշկինոՍտարոտիմոշկինո (ռուս.՝ Старотимошкино, թաթ.՝ Зөябаш), քաղաքատիպ ավան Ռուսաստանի Ուլյանովսկի մարզի Բարիշսկի շրջանի կազմում։
Բնակչությունը 2010 թվականին գրանցված տվյալներով կազմում էր 3910 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավո յոկի

Տավո յոկի (ռուս.՝ Таво-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պյա լիճ Կովդա։ Գետի երկարությունը 28 կմ է, ավազանի տարածքը 314 կմ2։ Գետաբերանից 3,3 կմ հեռավորության վրա թափվում է Դյակո գետը։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000574
Հիդրոլոգիական ուսումնասիրությունների կոդը - 102000057
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոպենհագենի Ամալիենբորգ հրապարակ (կտավ)

Ամալիենբորգ հրապարակ, Կոպենհագեն (դան․՝ Amalienborg Plads), դանիացի նկարիչ Վիլհելմ Համասոյի 1896 թվականին ստեղծած կտավը, որը գտնվում է Դանիայի ազգային պատկերասրահում։
Կտավն ունի 136,5 սմ բարձրություն, 136,5 սմ լայնություն, նյութը՝ կտավ յուղաներկ։


== Նկարագրություն ==
Կտավում պատկերված է Կոպենհագենի Ամալիենբորգ մշուշապատ հրապարակը և 1768 թվականին ֆրանսիացի քանդակագործ Ժակ Սելիի կերտած Ֆրեդերիկ V-ի բրոնզաձույլ, արևի լույսով ողողված ձիարձանը։ Հուշարձանը կառուցելու համար պահանջվել է 14 տարի, իսկ արժեքը կազմվել է ավելին քան Ամալիենբորգի չորս արքունի շենքերը, որոնք շրջապատում են արձանին, թերևս սա է պատճառը, որ նկարիչը որոշել է արձանը պատկերել արևի լույսով ողողված։ Կտավում մարդկային կյանքի հետքի բացակայությունը բնորոշ է Համասոյի աշխատանքներին, միաժամանակ ընդգծելով թեմայի մոնումենտալ արժեքը։ Խեղաթյուրված ճարտարապետական գծերը նկարին հաղորդում են տարածական զգացում, և ձիավորը, կարծես, վարգով իջնում է նկարից՝ իր հետևում թողնելու ծավալային պալատները։ «trompe l'oeil» էֆեկտի շնորհիվ կտավն ավելի երկար է երևում, սակայն իրականում պատկերված է քառակուսի չափերով։
Համասոյի այս շրջանի այլ գործերից են՝ 

		
		
		


== Տես նաև ==
Ամալիենբորգ


== Ծանոթագրություններ ==


== Արտաքին հղումներ ==
Կտավը Europeana կայքում
Մանարոլա

Մանարոլա (Մանաեա տեղական բարբառով) փոքր քաղաք, Ռիոմաջորե մունիցիպալիտետի մաս, Լա Սպեցիա պրովինցիայում, հյուսիսային Իտալիա։ Զբոսաշրջիկների կողմից ամենաշատ այցելվող հինգ քաղաքներից տարածքով երկրորդ ամենափոքր քաղաքն է։


== Նկարագրություն ==
Մանարոլան Cinque Terre–ի ամենահին քաղաքն է՝ իր Սան Լորենցո եկեղեցով, որ կառուցվել է 1338 թվականին։ Քաղաքի բարբառը Մանարոլեզեն է, որը էապես տարբերվում է տարածաշրջանի մյուս բարբառներից։ "Մանարոլա" անունը հավանաբար լատիներեն "magna rota"–ի փոփոխված տարբերակն է։ Մանարոլեզե բարբառում այն փոխվել է և դարձել "magna roea", որը նշանակում է "մեծ անիվ", քանի որ քաղաքում կար անիվների գործարան։
Մանարոլայի տնտեսության հիմնական մասը ավանդաբար եղել են ձկնորսությունը և գինեգործությունը։ Տեղական գինիներից հատկապես հայտնի է Sciacchetrà–ն, որի մասին գրավոր հիշատակումները վերաբերում են դեռ Հին Հռոմի ժամանակաշրջանին։ Վերջին տարիներին Մանարոլան և նրա հարևան քաղաքները զբոսաշրջիկների շրջանում հայտնի և տարածված են դառնում հատկապես ամառվա ամիսներին։ Զբոսաշրջիկների շրջանում հայտնի է քայլքը Մանարոլայից մինչև Ռիոմաջորե, որ կոչվում է Via dell'Amore, "Սիրո հետք"։ Գրեթե բոլոր տները վառ են, պայծառ ու գունավոր։ Մանարոլայի գեղեցկությունն իր նկարներում արտահայտել է Անտոնիո Դիսկովոլոն (1874-1956)։


== Ծանոթագրություններ ==


== Արտաքին հղումներ ==
Վիրտուալ ճանապարհորդություն, Մանարոլա
Մաքսային ծառայության մասին ՀՀ օրենք

«Մաքսային ծառայության մասին» Հայաստանի Հանրապետության օրենք, Հայաստանի Հանրապետությունում գործող օրենք, որը կարգավորում է մաքսային հարաբերությունները։


== Մաքսային ծառայություն ==


=== Խնդիրներ ===
Ինչպես Հայաստանի Հանրապետությունում գործող մյուս ծառայությունները, այնպես էլ մաքսային գործերը ունեն իրենց աշխատանքային խնդիրները։ Մաքսային ծառայության խնդիրներն են Հայաստանի Հանրապետության մաքսային քաղաքականության իրականացումը, մաքսային գործի և մաքսային մարմինների գործունեության արդյունավետ
կազմակերպումը։
Օրենքը լիազորվում է նաև ապահովել մաքսային ծառայողների իրավունքների և պարտականությունների իրականացումը։


=== Մաքսային օրենքի գործածության ոլորտ և մաքսային ծառայության կազմակերպում ===
Ըստ Հայաստանի Հանրապետության մաքսային ծառայության մասին օրենքի, մաքսային մարմիններում որոշակի պաշտոններ զբաղեցնող անձիք կոչվում են մաքսային ծառայողներ։
Նրանց կարող են շնորհվել մաքսային ծառայության հատուկ կոչումներ, որոնք լիազորված են
իրականացնել մաքսային մարմինների գործառույթների հետ կապված մասնագիտական գործունեություն։

Մաքսային մարմինների գործունեության տեխնիկական սպասարկում իրականացնող անձանց աշխատանքային հարաբերությունները կարգավորվում են Հայաստանի Հանրապետության աշխատանքային օրենսգրքով։
Թութլուղ

Թութլուղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վարս (գիսաստղ)

Վարս կամ կոմա (ծագումը՝ լատ.՝ coma, հին հունարեն՝ χομη/κομη - մազեր), փոշուց և գազից կազմված ամպ, որը շրջապատում է գիսաստղի միջուկը։ «Վարսը» և «միջուկը» միասին կազմում են գիսաստղի «գլուխը»։ Գիսաստղի Արեգակին մոտենալու հետ համընթաց «գլուխը» մեծանում է, իսկ երբեմն հայտնվում է գիսաստղի «պոչ»։
Գիսաստղի վարսը ունի համարյա գնդաձև ձև և սովորաբար ունենում է 100 հազարից մինչև 1,4 միլիոն կմ չափեր միջուկից։


== Ծանոթագրություններ ==
Նուռմե (գյուղ, Սիմեռու շրջան)

Անվան այլ կիրառումների համար տե՛ս՝ ՆուռմեՆուռմե (էստ․՝ Nurme), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուրգ բայ Մագդեբուրգ

Բուրգ բայ Մագդեբուրգ (գերմ.՝ Burg bei Magdeburg), քաղաք Գերմանիայի հյուսիսարևելյան մասում՝ Սաքսոնիա-Անհալտ երկրամասում, որի կազմի մեջ մտնող Երիխովերի շրջանի վարչական կենտրոնն է։ Ընկած է Էլբա-Հավել ջրանցքի ափին, երկրամասի մայրաքաղաքից՝ Մագդեբուրգից 25 կիլոմետր դեպի հյուսիս-արևելք։ Համբավվել է պատմա-ճարտարապետական հարուստ ժառանգությամբ, մասնավորապես՝ միջնադարյան եկեղեցիներով ու աշտարակներով, ինչի պատճառով ստացել է «Աշտարակների քաղաք» մականունը։ Գերմանական մի շարք այլ քաղաքների պես Բուրգն էլ առնչություն ունի Ռոլանդի մասին դյուցազներգության հետ, որի գլխավոր հերոսի արձանը քաղաքում վերականգնվել է 1999 թվականին։ Բուրգի մերձակայքում է գտնվում երկար և միջին երկարության ռադիոալիքներ հեռարձակող կայանը, որի օգնությամբ է իր հաղորդումները հեռարձակում մասնավորապես Radio Wolga-ն։
Բուրգ բայ Մագդեբուրգը նշանավոր ռազմագետ Կարլ Կլաուզևիցի ծննդավայրն է։


== Ընդհանուր տեղեկություններ ==
Քաղաքն զբաղեցնում է 164,02 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 24.163, 2020 թվականի դեկտեմբերի 31-ի տվյալներով՝ 22.240:
Պաշտոնական կոդը՝ 15 0 86 015:


== Ժողովրդագրություն ==


== Քույր քաղաքներ ==
Բուրգի քույր քաղաքներն են՝

 Հունաստան, Աֆանդու
 Գերմանիա, Գումերսբախ (1990 թվականից)
 Ֆրանսիա, Լա Ռոշ սյուր Յոն (2005 թվականից)
 Իսրայել, Տիրա (2001 թվականից)


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
F. A. Wolter: Mittheilungen aus der Geschichte der Stadt Burg. Verlag von A. Hopfer, Burg 1881.
Paul Nüchterlein: Burger Vereinsleben. Sutton Verlag, Erfurt 2007, ISBN 978-3-86680-130-1.
Dieter Pötschke, Gerhard Lingelbach, Bernd Feicke (Hrsg.): Das Burger Landrecht und sein rechtshistorisches Umfeld. Lukas Verlag, Berlin 2014 (Harz-Forschungen 30).


== Արտաքին հղումներ ==
Քաղաքի պաշտոնական կայքէջը
Զբոսաշրջային տեղեկատվություն
Սալիխովո (գյուղ, Չիշմինսկի շրջան)

Անվան այլ կիրառումների համար տե՛ս՝ ՍալիխովոՍալիխովո (ռուս.՝ Салихово, բաշկիրերեն՝ Сәлих), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 282 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բահրամ բեկ Ախունդով

Բահրամ բեկ Ախունդով (ադրբ.՝ Bəhram bəy Axundov, 1861, Շուշի, Բաքվի նահանգ, Ռուսական կայսրություն - 1932, Բաքու, ԱԽՖՍՀ, ԽՍՀՄ), Ադրբեջանցի բժիշկ, Ֆրանսիայի Լիլի ակադեմիայի շրջանավարտ, Ադրբեջանի Ժողովրդավարական Հանրապետության Ազգային ժողովի անդամ։


== Կենսագրություն ==
Բահրամ բեկ Միրզա Ջաֆար բեկ օկլի Ախունդովը ծնվել է 1861 թվականին։ Ավարտել է Շուշիի ռեալական ուսումնարանը, ապա՝ գիմնազիան։ 1893 թվականին ընդունվել է Ֆրանսիայի Լիլի ակադեմիայի խառը գիտությունների (ֆիզիկա, քիմիա, կենսաբանություն) ֆակուլտետի ասպիրանտուրան։ Բ.Ախունդովը ավարտել է ասպիրանտուրան 1896 թվականին։ Նա ուսումը շարունակել է նույն ակադեմիայի բժշկական ֆակուլտետում և ստացել բժշկագիտության դոկտորի դիպլոմ։ 1904 թվականին Խարկովի համալսարանի բժշկական ֆակուլտետում քննությունը հաջողությամբ հանձնած Բահրամ բեյին տրվել էր «Լեքար» մականունը։ 
Բահրամ բեկ Ախունդովը եղել է Ադրբեջանի Ժողովրդավարական ​​Հանրապետության Ազգային ժողովի պատգամավոր։ Մինչ հեղափոխությունը որպես բժիշկ աշխատել է Բաքվի բուժհաստատություններում, Ադրբեջանում խորհրդային իշխանության հաստատումից հետո՝ հանրապետության Սովնարկոմում, իսկ 1920-1925 թվականներին՝ ապահովագրական պետական ​​վարչությունում։
Բահրամ բեկ Ախունդովը մահացել է 1932 թվականին։


== Ընտանիք ==
Բահրամն Բեկ ամուսնացել է Սելթանաթ Խանումի հետ։ Ունեցել է որդի Ալի բեկ անունով։


== Ծանոթագրություններ ==


== Աղբյուրներ ==
Ənvər Çingizoğlu, Axundovlar, "Soy" dərgisi, 10 (18), 2008.
Анвaр Чингизoглы. Ахундoвы. В сборнике: Гeнeaлoгия нaрoдoв Кaвкaзa. Трaдиции и сoврeмeннoсть. Влaдикaвкaз. 2010. ст. 271–287.
Ալ-Բաղավի (Ղուրանի մեկնաբան)

Ալ-Բաղավի (լրիվ անունը՝ Աբու Մուհամմադ ալ-Հուսեյին իբն Մասուդ իբն Մուհամմադ ալ-Ֆարրա ալ-Բաղավի արաբ․՝ ابو محمد حسین بن مسعود بغوی‎‎, 1041 կամ 1044, Բաղշուր - 1122, Մարվ ալ-Ռուդ, Մեծ Խորասան, Աբասյան խալիֆայություն), պարսիկ մահմեդական մուֆասիր, Ղուրանի մեկնաբան, հադիթ գիտնական և Շաֆիի ֆաքիհ։


== Կյանք ==
Առավել հայտնի է իր մեծագույն գործով՝ Մաալիմ աթ–Թանզիլ-ով։ Ալ-Բաղավիի լրիվ անվանման մեջ «Ալ-Ֆարրան» վկայակոչում է կապը մորթեղենի առևտրի հետ իսկ «Ալ-Բաղավին»՝ հղում է իր հայրենի քաղաք Բաղին կամ Բաղշուրին Հերաթի և Մարվ ալ-Ռուդի միջև միջև։ Ալ-Բաղավին մահացել է Մարվ ալ-Ռուդ քաղաքում։
Ալ-Բաղավին նաև հայտնի է այնպիսի գործերով, ինչպիսիք են Շարհ Աս-Սուննա և Մասաբի Աս-Սուննա, վերջինս Աս-Թաբրիզիի լրացումներով հայտնի է դարձել որպես Միշկահ ալ-Մասաբի՝ (Հիջրայի 741 թվական)։ Նա ալ-Քադի Հուսեյինի աշակերտն էր։


== Աշխատություններ ==
Մաալիմ աթ-Թանզիլ, հայտնի է նաև որպես  Թաֆսիր ալ-Բաղավի (معالم التنزيل المعروف بتفسير البغوي)
Աթ-Թահդիբ ֆի Ֆիքհ ալ-Իմամ աշ-Շաֆիի (التهذيب في فقه الإمام الشافعي)
Շարհ աս Սուննա (شرح السنة)
Մասաբի աս-Սուննա (مصابيح السنة)
Ալ-Անվար ֆի Շամաիլ ան-Նաբի ալ-Մուխթար (الأنوار في شمائل  النبي المختار )
Ալ-Ջամ բայն աս-Շահիհայն (الجمع بين الصحيحين)
Ալ-Արբաին Հադիթա (الأربعين حديثاً)
Մաջմուա մին ալ-Ֆատավա (مجموعة من الفتاوى)


== Ծանոթագրություններ ==
Զիարեթ (գետակ, Թորթումի վտակ)

Անվան այլ կիրառումների համար տե՛ս՝ Զիարեթ (այլ կիրառումներ)Զիարեթ, գետակ Հայկական լեռնաշխարհում, Ճորոխ գետի ավազանում, Թորթումի ձախակողմյան օժանդակը։ Սրան է միանում Թորթում լճակից մոտ 17 կմ հարավ-արևմուտք։ Ավազանում կան անտառներ։


== Ծանոթագրություններ ==
Յոհան Ֆրիդրիխ Հերբարթ

Ցոհան Ֆրիդրիխ Հերբարթ (գերմ.՝ Johann Friedrich Herbart, մայիսի 4, 1776(1776-05-04), Օլդենբուրգ, Վայմարյան Հանրապետություն - օգոստոսի 14, 1841(1841-08-14)[…], Գյոթինգեն, Հաննովերի թագավորություն, Գերմանական միություն), գերմանացի փիլիսոփա, հոգեբան և մանկավարժ։


== Կենսագրություն ==
Կրթությունն ստացել է Ենայի համալսարանում։ Հերբարթը հակադրվել է հետկանտյան շրջանի գերմանական դասական իդեալիզմին, ժխտել գիտակցության ստեղծագործական և ինքնակա բնույթը։ Նա փիլիսոփայության հիմքը համարել է փորձը, իսկ փիլիսոփայությունը՝ ինքը ըստ Հերբարթի, պետք է զբաղվի «փորձի հասկացությունների մշակմամբ», դրանք պարզաբանելու և շտկելու նպատակով։ Հերբարթը գոյություն ունեցող ամեն ինչի հիմք էր համարում «ռեալները»՝ հավերժական, անփոփոխ, հոգևոր (ինչպես Լայբնիցի «մոնադը»), անճանաչելի (ինչպես Կանտի «ինքնին իրը») էությունները։ «Հոգին» առավել կատարյալ «ռեալն» է, որն առաջ է բերում բոլոր հոգեկան երևույթները։ Տրամաբանության մեջ Հերբարթը կանգնած էր Կանտի դիրքերում։ Հերբարթը այսպես կոչված ձևական գեղագիտության հիմնադիրն է։ Ըստ Հերբարթի գեղեցիկը դրսևորվում է համաչափության, համամասնության, ռիթմի, ներդաշնակության որոշակի ձևական հարաբերակցության մեջ։ Հերբարթի հոգեբանական գաղափարները զգալի հետք են թողել հոգեբանության պատմության մեջ։ Հերբարթը հանդես է եկել ընդունակությունների, որպես առաջնային և անտարրալուծելի հոգեկան ուժերի, ուսմունքի դեմ, քանի որ այն չի կարող բացատրել «հոգու բնական պատմությունը», այսինքն՝ մարդու հոգեկան կյանքի օրինաչափ ձևավորումը։ Հերբարթը առաջինը վարձեց հոգեբանությունը կառուցել որպես սիստեմատիկ գիտություն, որը, նրա կարծիքով, պետք է հիմնվի մետաֆիզիկայի, փորձի և մաթեմատիկայի վրա։ Զբաղվել է անգիտակցականի և այլ հարցերով։ Անգիտակցականի մասին նրա հայացքները դարձել են ֆրեյդիզմի աղբյուրներից։ Զբաղվել է նաև դաստիարակության հարցերով, ըստ նրա փիլիսոփայությունը պետք է ցույց տա դաստիարակության նպատակը, իսկ հոգեբանությունը՝ դրան հասնելու միջոցները։


== Ծանոթագրություններ ==
Սերոկուր լը Գրան

Սերոկուր լը Գրան (ֆր.՝ Seraucourt-le-Grand), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիբմոն կանտոնայի կազմի մեջ։ Կոմունայի շրջանը՝ Սեն–Կանտեն։
INSEE կոդը՝ 02710:


== Բնակչություն ==
2010 թվականին բնակչությունը կազմել է 789 մարդ։


== Տնտեսություն ==
2010 թվականին համայնքի 547 աշխատունակ (15-64 տարեկան) բնակիչներից 366 -ը տնտեսապես ակտիվ էին, 181 -ը՝ ոչ ակտիվ (ակտիվության ցուցանիշը կազմել է 66,9 %, 1999 թվականին եղել է 68,7 %)։ 366 տնտեսապես ակտիվ բնակիչներից աշխատում էին 320 -ը (169 տղամարդ և 151 կին), գործազուրկ էին 46 մարդ (28 տղամարդ և 18 կին)։ 181 տնտեսապես ոչ ակտիվ բնակիչներից 45 -ը եղել են աշակերտներ կամ ուսանողներ, 53 -ը՝ թոշակառուներ, 83-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սերոկուր լը Գրան (ֆր.)
550

550 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 550 թվականն է, 
VI դարի 50-րդ տարին։


== Դեպքեր ==


== Ծնունդներ ==


== Մահեր ==
Գևորգ Սահակյան (ըմբշամարտիկ)

Անվան այլ կիրառումների համար տե՛ս՝ Գևորգ Սահակյան (այլ կիրառումներ)Գևորգ Սահակյան (հունվարի 15, 1990(1990-01-15), Վաղարշապատ, Հայկական ԽՍՀ, ԽՍՀՄ), Լեհաստանը ներկայացնող հունահռոմեական ոճի հայ ըմբիշ, ըմբշամարտի աշխարհի առաջնության կրկնակի բրոնզե մեդալակիր, ըմբշամարտի Եվրոպայի առաջնության արծաթե մեդալակիր։


== Կենսագրություն ==
Ծնվել է 1990 թվականի հունվարի 15-ին, Հայաստանի Էջմիածին քաղաքում։ Մարզվել է Միշա Սահակյանի և Արմեն Բաբալարյանի մոտ։


== Կարիերա ==
2018 թվականին Հունգարիայի մայրաքաղաք Բուդապեշտում կայացած ըմբշամարտի աշխարհի առաջնությունում հունահռոմեական ոճի տղամարդկանց 67 կգ քաշային կարգում Գևորգ Սահակյանը նվաճել է բրոնզե մեդալ։
Ռումինիայի մայրաքաղաք Բուխարեստում կայացած 2019 թվականի ըմբշամարտի Եվրոպայի առաջնությունում 67 կգ քաշային կարգում նվաճել է արծաթե մեդալ։ Եզրափակիչ գոտեմարտում նա պարտվել է թուրք Աթաքան Յուքսելին։ 2021 թվականի մարտին նա մասնակցել է Հունգարիայի Բուդապեշտ քաղաքում կայացած եվրոպական որակավորման մրցաշարին՝ հույս ունենալով նվաճել Տոկիոյի (Ճապոնիա) 2020 թվականի ամառային Օլիմպիական խաղերի ուղեգիր։ Նա այդ մրցաշարում, ինչպես նաև Բուլղարիայի մայրաքաղաք Սոֆիայում անցկացված համաշխարհային օլիմպիական որակավորման մրցաշարում չի կարողացել նվաճել օլիմպիական խաղերի ուղեգիր։
2021 թվականի հունվարին Խորվաթիայի մայրաքաղաք Զագրեբում անցկացված Գրան պրի Զագրեբ օփենում 67 կգ քաշային կարգում Գևորգ Սահակյանը նվաճել է ոսկե մեդալ։
2021 թվականի հունիսին Լեհաստանի մայրաքաղաք Վարշավայում անցկացված 2021 թվականի Վլադիսլավ Պիտլասինսկու գավաթում 72 կգ քաշային կարգում Գևորգ Սահակյանը նվաճել է ոսկե մեդալ։


== Նվաճումներ ==


== Ծանոթագրություններ ==


== Արտաքին հղումներ ==
Gevorg Sahakyan at International Wrestling Database
Քյոսելի

Քյոսելի, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կոտուշ

Կոտուշ (ուկրաիներեն՝ Котуш), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Կոտուշ գյուղում բնակվում էր 262 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 267,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռանկոն

Ռանկոն (ֆր.՝ Rancogne), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 375 մարդ, բնակչության խտությունը` 29.95 մարդ/կմ²։ Բնակավայրը զբաղեցնում է 12.52 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 20 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 244 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 60։ Ակտիվության ցուցանիշը կազմում է 75,4 %։ 184 աշխատունակ մարդկանցից աշխատել է 165 անձ (86 տղամարդ և 79 կին)։ Գործազուրկ են եղել 19 անձ (10 տղամարդ և 9 կին)։ 60 անաշխատունակներից 19-ը եղել են աշակերտներ կամ ուսանողներ, 27-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաստելրոտո

Կաստելրոտո  (գերմ.՝ Kastelruth), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը 6428 մարդ է։ Բնակչության միջին խտությունը՝ 51 մարդ/կմ²։ Զբաղեցնում է 117 կմ² տարածք։ Փոստային ինդեքս՝ 39040։ Հեռախոսային կոդը՝ 0471։


== Ժողովրդագրություն ==


== Տվյալներ ==
Հեռախոս՝ 0471 711500
Պաշտոնական կայք՝ http://www.cmmorbegno.it/mantellohome.html/


== Արտաքին հղումներ ==
կայք (իտալ.)(չաշխատող հղում)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Թիմ Ռոթ

Թիմ Ռոթ (անգլ.՝ Tim Roth, մայիսի 14, 1961(1961-05-14)[…], Dulwich, Սաութուրք), անգլիացի դերասան։
Խաղացել է 70-ից ավելի ֆիլմերում, 1 -ական անգամ ներկայացվել է Օսկարի և Ոսկե Գլոբուսի, ստացել է 1 BAFTA և Բեռլինի կինոփառատոնի 1 մրցանակ։


== Ֆիլմագրություն ==
Առավել նշանավոր ֆիլմերից են՝ 

1988 - «Սպանել հոգևորականին»
1989 - «Խոհարարը, գողը, նրա կինը և կնոջ սիրեկանը»
1990 - «Ռոզենկրանցը և Գիլդենստերնը մեռած են»
1992 - «Կատաղած շներ»
1993 - «Իդեալական ամուսին»
1994 - «Քրեական ընթերցվածք»
1994 - «Փոքրիկ Օդեսսա»
1995 - «Ռոբ Ռոյ»
1995 - «Չորս սենյակ»
1996 - «Բոլորն ասում են, որ ես սիրում եմ քեզ»
1997 - «Փակուղում»
1997 - «Ստի դետեկտոր»
1998 - «Լեգենդ դաշնակահարի մասին»
2000 - «Վաթել»
2000 - «Միլիոն դոլար» հյուրանոցը»
2000 - «Երջանիկ թվեր»
2001 - «Հրացանակիրը»
2001 - «Անպարտելին»
2001 - «Կապիկների մոլորակը»
2003 - «Սպանել արքային»
2005 - «Մտեք առանց թակելու»
2006 - «Խոշոր խաղագումար»
2007 - «Կույսերի տարածքը»
2007 - «Երիտասարդություն առանց երիտասարդության»
2007 - «Զավեշտալի խաղեր»
2009 - «Սկելիգ»
2009-2011 - «Խաբիր ինձ» հեռուստասերիալ


== Ծանոթագրություններ ==
Հերման Մինկովսկի

Հերման Մինկովսկի (գերմ.՝ Hermann Minkowski, հունիսի 22, 1864(1864-06-22), Ալեկսոտաս, Կաունաս, Ռուսական կայսրություն և Կաունաս, Ռուսական կայսրություն - հունվարի 12, 1909(1909-01-12), Գյոթինգեն, Գերմանական կայսրություն), գերմանացի մաթեմատիկոս և ֆիզիկոս։ Բոննի (1893 թ.-ից), Քյոնիգսբերգի (1894 թ.-ից), Ցյուրիխի (1896 թ.-ից), Գյոթինգենի (1902 թ.-ից) համալսարանների պրոֆեսոր։
Մշակել և զարգացրել է թվերի երկրաչափությունը, որում օգտագործվում են թվերի տեսության բարդ հարցերի լուծման երկրաչափական մեթոդներ։ Մինովսկու աշխատանքների կարևոր մասն են կազմում բազմանիստների, ուռուցիկ մարմինների, ինչպես նաև մաթեմատիկական ֆիզիկայի, հիդրոդինամիկայի տարբեր հարցերին վերաբերող ուսումնասիրությունները։ Մինովսկին հայտնի է որպես հարաբերականության հատուկ տեսության երկրաչափական մեկնաբանության մշակող, մտցրել է քառաչափ կամ եռաչափ ֆիզիկական և ժամանակի միավորումը հանդիսացող տարածությունը (Մինկովսկու տարածությունը)։


== Տես նաև ==
Մինկովսկու գումար


== Ծանոթագրություններ ==
Սվարանցի երկաթի հանքավայր

Սվարանցի երկաթի հանքավայր, հանքավայր Հայաստանի Սյունիքի մարզի Սվարանց գյուղից 5 կմ հարավ՝ Արամազդ լեռան հյուսիսային լանջին։


== Բնութագիր ==
Մագմայական, տիտանամագնետիտային հանքավայր է։ Հարուստ է վանադիումով և համարվում է Կաչկանարի (Ուրալ) երկաթի հանքանյութի նմանակը։ Երկաթի հանքանյութի կանխատեսված պաշարներով (մոտ՝ 800 միլիոն տ, հետախուզված՝ 137, 7 միլիոն տ) ամենախոշորն է Կովկասում։ Հայտնաբերված ավելի քան 30 ոսպնյակաձև, դայքանման հանքամարմիններից 13-ն ունեն 10-70 մ հաստություն, 260-350 (երբեմն՝ 1200-1400) մ երկարություն։


== Կազմություն ==
Հանքանյութը կազմված է հիմնականում մագնետիտ, տիտանամագնետիտ, ձիթակն, օձաքար, մասամբ՝ իլմենիտ և շպինել միներալներից։ Առանձնացվում են երկաթի պարունակությամբ աղքատ, միջին հարստության և հարուստ հանքանյութեր, որոնցում գլխավոր բաղադրամասերի միջին պարունակությունն է՝ 18-25% Fe, 1-3, 8% Ti02 և 0, 02-0, 65% V205։
Հանքանյութը որակյալ բնական հումք է լեգիրված վանադիումային պողպատ ստանալու համար։
Անթիչայ

Անթիչայ (Հանկոյի չայ, Համպաջուր), գետակ Հայկական լեռնաշխարհում, Եփրատի ավազանում, Եփրատի աջակողմյան վտակը։ Մայր գետին է միանում Արաբկիր քաղաքից հարավ-արևելքում։ Գետակի վտակներից մեկը անցնում է Արաբկիր քաղաքի միջով։


== Ծանոթագրություններ ==
Սայռլու

Սայռլու, գյուղ Արևմտյան Հայաստանում, Էրզրումի վիլայեթի Խնուսի գավառում։


== Բնակչություն ==
XX դարի սկզբին ուներ 33 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գինեկոլոգիա

Կնաբանություն, Իգաբանություն (հուն․՝ γυναίκα — կին + λόγος — ուսուցում), գիտություն կնոջ օրգանիզմի անատոմա-ֆիզիոլոգիական, ֆիզիկական և հոգեկան առանձնահատկությունների և դրանց խանգարումների մասին։ Նեղ իմաստով, գինեկոլոգիան ուսմունք է կնոջ սեռական օրգանների ֆիզիոլոգիական ու ախտաբանական պրոցեսների և վերջիններիս բուժման ու կանխարգելման մասին։ Սերտորեն կապված է մանկաբարձության հետ։ Բաժանվում է երկու մասի՝ ընդհանուր, ուսումնասիրում է կանանց սեռական օրգանների հիվանդությունների ախտորոշման, դեղորայքային և վիրահատական բուժման ընդհանուր եղանակները, և մասնավոր՝ հիվանդություններն ըստ առանձին սեռական օրգանների և ախտաբանական պրոցեսների։ Գինեկոլոգիան սկիզբ է առել Հին Եգիպտոսում, Հունաստանում և Հնդկաստանում։ Գերմանացի եգիպտագետներ Էբերսի և Բրուգշի հայտնագործած պապիրուսներում (1760-1550 թվականներ մ․ թ․ ա․, 1388-1322 թվականներ մ․ թ․ ա․) հիշատակվել են արգանդի դիրքի փոփոխությունները։ Հիպոկրատը (5-4-րդ դարեր մ․ թ․ ա․) նկարագրել է կանանց սեռական օրգանների հիվանդությունները։ Ավիցեննան (980-1035 թվականներ) կազմել է բժշկական հանրագիտարան՝ ընդգրկելով նաև կանանց հիվանդությունները։ Վլադիմիր Մոնոմախի թոռ Զոայի (12-րդ դար) աշխատություններում գինեկոլոգիային նվիրված են հատուկ գլուխներ։ 16-17-րդ դարերում անատոմներ՝ ֆլամանդացի Ա․ Վեզալիուսի, դանիացի Թ․ Բարթոլինի, նիդերլանդացի Ռ․ Գրաաֆի աշատությունները հանդիսացան գինեկոլոգիայի զարգացման անատոմա֊ֆիզիոլոգիական հիմունքները։


== Տես նաև ==
Մանկաբարձություն
Մանկաբարձությունը և գինեկոլոգիան Հայաստանում


== Արտաքին հղումներ ==
Սոցկիյ - մանկաբարձություն և գինեկոլոգիա
Եվրոպական միության խորհրդի նախագահ (պետություն)

Եվրամիության խորհրդի նախագահ (պետություն)՝ ԵՄ պետություն, որն իրավունք ունի ընդհանուր որոշումներ կայացնել Եվրամիության Խորհուրդում։ Այս իրավունքը վերապահված է նախագահության կառավարությանը, որն ընտրվում է վեց ամիս ժամկետով՝ նախկինում ընդունված ցուցակի համաձայն (ռոտացիոն հիմունքներով)։ Նախագահող պետության վարչապետը վեց ամիս ժամկետով դառնում է Եվրամիության Խորհուրդի նախագահ։


== Եռակի նախագահություն ==
Վեցամսյա ռոտացիոն համակարգը վաղուց շատ կարճ ժամանակահատվածի պատճառով քննադատության է ենթարկվել։ ԵՄ-ի ընդլայնումից հետո առաջացավ ԵՄ նախագահության ինստիտուտի փոփոխության անհրաժեշտություն։ 2007 թվականից ղեկավարությունը վերափոխվեց «Հավաքական եռակի նախագահության»։ Արդյունքում մեկ նախագահող երկիր պարզապես շարունակում է նախորդի կողմից սկսված աշխատանքները։
Խորհրդի նախագահության նախագիծ՝
     Ներկա պահին նախագահող երկիր


== Ծանոթագրություններ ==
Շարուրի շրջան

Շարուրի շրջան (ադրբ.՝ Şərur rayonu), շրջանի կարգավիճակով վարչատարածքային միավոր Ադրբեջանի Հանրապետության կազմում գտնվող Նախիջևանի Ինքնավար Հանրապետությունում։ Վարչական կենտրոնը Շարուր (Նորաշեն) քաղաքն է։


== Պատմություն ==


=== Ժամանակակից պատմություն ===
Շարուրի շրջանը ձևավորվել է 1930 թվականի օգոստոսի 8-ին Խորհրդային Ադրբեջանի իշխանությունների կարգադրությամբ։ 1964-ից 1991 թվականներին կոչվել է Իլյիլչյովսկ։


== Աշխարհագրություն ==


=== Վարչատարածքային նկարագիր և տեղադրություն ===
Շարուրի շրջանը հյուսիս-արևելքում սահմանակից է Հայաստանի Հանրապետության Արարատի և Վայոց ձորի մարզերին, հարավում-արևմուտքում՝ Իրանի Իսլամական Հանրապետության Արևմտյան Ադրբեջան նահանգին։
Շրջանի ընդհանուր տարածքը կազմում է 87,226 կմ2։ Վարչական կենտրոնը Շարուր քաղաքն է։ Բացի վարչական կենտրոնից շրջանն ունի նաև 65 գյուղ։


=== Լեռնագրություն ===
Շրջանի տարածքը բաղկացած է լեռնային և թեք հարթավայրերից։


=== Ջրագրություն ===
Շարուրի շրջանի տարածքով հոսում են Արաքս և Արփա գետերը։ Շրջանի տարածքում է գտնվում Տանձիկի ջրամբարը, որը հայտնի է նաև Արփայի ջրամբար անունով։ 


=== Կլիմա ===
Տարվա եղանակով պայմանավորված՝ Շարուրի շրջանի կլիման փոփոխական է։ Ամռանը կլիման չոր շոգ է, կիսաանապատային, չոր տափաստանային, իսկ ձմռանը՝ չոր ցուրտ։


== Բնակչություն ==
2017 թվականի հունվարի 1-ի դրությամբ շրջանի բնակչությունը 11,460 է։


== Կրթություն և գիտություն ==
Շարուրի շրջանում գործում է 60 հանրակրթական դպրոց, 1 մասնագիտական ուսումնարան, 6 արտադպրոցական և 2 նախադպրոցական դաստիարակության հաստատություն, 6 մանկական երաժշտական դպրոց, ինչպես նաև 60 գրադարան։


== Մշակույթ ==
Շրջանում գործում է մեկ թանգարան, ինչպես նաև «Արփաչայի պատմակամշակութային արգելոցը», «Բահար» կինոթատրոնը։


== Առողջապահություն ==
Շրջանն ունի առողջապահական մի շարք հաստատություններ, այդ թվում՝ շրջանի կենտրոնական հիվանդանոց, 8 տարածքային հիվանդանոցներ, 20 բժշկական ամբուլատորիա, 9 ֆելդշերա-մանկաբարձական կենտրոններ, 27 ֆելդշերային հենակետեր, հիգիենիկ և համաճարակաբանական կենտրոն։


== Տես նաև ==
Նախիջևանի Ինքնավար Հանրապետության վարչական բաժանում


== Ծանոթագրություններ ==
Հայոց ցեղասպանության հուշաքար (Բուրգաս, Բուլղարիա)

Անվան այլ կիրառումների համար տե՛ս՝ Հայոց ցեղասպանության հուշաքար (այլ կիրառումներ)Հայոց ցեղասպանության հուշարձան, հուշարձան Բուլղարիայի Բուրգաս քաղաքի Սուրբ Խաչ հայկական եկեղեցու բակում։ Հուշարձանի հեղինակն է քանդակագործ Հարրի Արաբյանը։
Հուշարձանը կառուցվել է ի հիշատակ հայոց ցեղասպանության զոհերի։ Հուշարձանն իրենից ներկայացնում է խաչքար՝ դիմացը եղեռնից մազապուրծ երիտասարդ տղան։ Հուշարձանի վրա փորագրված է՝ 


== Ծանոթագրություններ ==
Կոնչակովո

Կոնչակովո (ռուս.՝ Кончаково), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուեյն Սերմոն

Դենիել Ուեյն «Թև» Սերմոն (հունիսի 15, 1984(1984-06-15), American Fork, Յուտա շրջան, Յուտա, ԱՄՆ), ամերիկացի երաժիշտ, Լաս Վեգասում՝ Նևադա նահանգում հիմնադրված Imagine Dragons ռոք խմբի կիթառիստ։


== Կենսագրություն ==
Դենիել Ուեյն Սերմոնը ծնվել է 1984 թվականի հունիս 15-ին Յուտա նահանգի Սոլթ Լեյք Սիթիում, բազմազավակ մորմոնների ընտանիքում, որտեղ Դենիելի հետ մեծանում էին նաև 4 երեխաներ։ Դենիել Ուեյնը ավատել է Բերկլիի երաժշտական քոլեջը, որտեղ կատարելագործել է կիթառի իր գիտելիքները։


== Imagine Dragons. Հաջողակ կարիերայի սկիզբ ==
Դենիելը հանդիսանում է ամերիկյան Imagine Dragons խմբի կիթառահարը և բեք վոկալիստը, որտեղ հայտնի դարձավ իր երկրորդ անվամբ, քանի որ խմբի վոկոլիստի և թմբկահարի անունները նույնպես Դենիել էր, այդ պատճառով էլ Սերմոնին անվանեցին Ուեյն։ Դենիել Ուեյնը խմբին միացավ 2009 թվականին՝ Դենի հրավերով։ «Թև» մականունը նրան տվել են ընկերները, երբ մի անգամ համերգի ժամանակ մենեջերը նրան կանչեց իր անվամբ (Wayne), բոլորը լսեցին «wing» (թև)։
Դանիելը համակրում է ոսկեգույնը, ինչի պատճառով նրա կիթառների մեծ մասը ոսկեգույն են։


== Կրոն ==
Դանիելը մորմոն է, ինչի մասին մի քանի անգամ նշել է։


== Անձնական կյանք ==
Ուեյնն ամուսնացած է իր լավագույն ընկերուհու՝ Ալեքսանդրա Սերմոնի (բալետի պարուհի, լուսանկարիչ) հետ։ Ալեքսանդրային կարելի է տեսնել Imagine Dragons -ի" On Top Of The World" տեսահոլովակում։ 2014 թվականի հուլիսի 26-ին նրանք որդի ունեցան՝ Ռիվեր Ջեյմս Սերմոնը, իսկ 2016 հունվարի 26-ին ծնվեց երկրորդ որդին՝ Վոլֆգանգ Ալեքսանդր Սերմոնը։ 2018 թվականի ամռանը զույգը հայտարարեց, որ սպասում են աղջկա ծննդին։ Հոկտեմբերին զույգն աղջիկ ունեցավ՝ Սանի Ռեյ Սերմոնը, ինչի մասին զույգը հայտարարեց նոյեմբերին, քանի որ Սանին լույս աշխարհ էր եկել առողջական խնդիրներով։


== Ծանոթագրություններ ==
Էլմիրա Աբդրազակովա

Էլմիրա Աբդրազակովա (թաթ.՝ Эльмира Рафаил кызы Абдразакова; հոկտեմբերի 7, 1994(1994-10-07), Zhelezin District, Պավլոդարի մարզ, Ղազախստան), ռուս մոդել, «Միսս Ռուսաստան 2013»-ի հաղթող։ Մասնակցել է «Միսս Տիեզերք» և «Միսս Աշխարհ» մրցույթներին։


== Կենսագրություն ==
Հայրը Ռաֆայիլ Աբդրազակովն է, իսկ մայրը՝ Օլգա Պշենիչնիկովան։
Մրցույթի ժմանակ Էլմիրա Աբդրազակովան Սիբիրի պետական համալսարանի հաղորդակցման բաժնի ուսանող էր։ Մրցույթում Էլմիրան ներկայացնում էր Կեմերովոյի մարզի Մեժդուրեչինսկ քաղաքը, որտեղ ապրում էր նրա մայրը՝ Օլգա Պշենիչնիկովան։ Նա երգչախմբային դպրոցի դասախոս էր և միայնակ էր դաստիարակել երկու երեխաներին։ Ծնողներն ամուսնալուծվել են, երբ Էլմիրան 3 տարեկան էր, և նա մոր հետ տեղափոխվել է Մեժդուրեչենսկ։
2013 թվականի մարտի 2-ին 18-ամյա Էլմիրա Աբդրազակովան հաղթել է «Միսս Ռուսաստան 2013» գեղեցկության մրցույթում։ Մրցույթի եզրափակիչը տեղի է ունեցել Luxury Village-ի Բարվիխա սրահում։ էլմիրան ներկայացրել է Ռուսաստանը Միսս Աշխարհ (Բալի, Ինդոնեզիա, 2013 թվականի սեպտեմբեր) և Միսս Տիեզերք (Մոսկվա, 2013 թվականի նոյեմբեր) մրցույթներում։
2021 թվականին մասնակցել է «Վերջին հերոս 9։ Նորեկները չեմպիոնների դեմ» ռեալիթի շոուի նկարահանումներին։


== Հանրության արձագանք ==
Գեղեցկության մրցույթում Էլմիրայի հաջողությունը զանգվածային բացասական արձագանք է առաջացրել սոցիալական ցանցերում։ Ինչպես Էլմիրան հայտնել Է մամուլի ասուլիսի ժամանակ, նա հազարավոր հաղորդագրություններ է ստացել, որոնց մեծ մասը քննադատություն է պարունակել ինչպես իր արտաքինի, այնպես էլ էթնիկ ինքնության վերաբերյալ։ Էլմիրայի հաղորդագրության համաձայն՝ «երբ ինքը տուն է եկել և նայել իր էջը, ցնցվել է մեծ թվով բացասական արձագանքներից, որոնք գրել էին ինտերնետ-օգտատերերը»։ Հանրաճանաչ հումորային համայնքները տեղադրում էին նրա երգիծական ծաղրանկարները։ Արդյունքում աղջիկը ստիպված է եղել ջնջել իր ՎԿ սոցիալական կայքը։ Սակայն ավելի ուշ էջը վերականգնվել է։


== Ծանոթագրություններ ==


== Արտաքին հղումներ ==
«Միսս Ռուսաստան» թագը նվաճել է սիբիրյան թաթարը
rg.ru. Կեմերովոյի մարզից Միսս Ռուսաստան 2013 դարձել է Էլմիրա Աբդրազակովան
kp.ru. «Միսս Ռուսաստան 2013» Էլմիրա Աբդրազակովը սոցցանցերում մեծ ճանաչում է ձեռք բերել
pitbit.ru. Ազգայնականները «դուրս մղեցին» նոր «Միսս Ռուսաստան 2013»-ին ՎԿ սոցիալական ցանցից
Էլմիրա Աբդրազակովա։ Պատկերասրահ
Բոյաջյան

Բոյաջյան, հայկական ազգանուն։


== Ազգանունը կրողներ ==
Աիդա Միհրանի Բոյաջյան (1932), նկարչուհի։
Ալբերտ Բոյաջյան (1940), գործարար, բարերար, ազգային գործիչ։
Աննա Սուրենի Բոյաջյան (1954-2015), բուսաբան-սնկաբան։
Արա Բոյաջյան (1896-1920), ջութակահար, կոմպոզիտոր։
Արամ Արսենի Բոյաջյան (1888-1949), էլեկտրատեխնիկ։
Գևորգ Գաբրիելի Բոյաջյան (1961), մանկաբույժ, ռեանիմատոլոգ-անեսթեզիոլոգ։
Զաբել Թովմասի Բոյաջյան (1873-1957), նկարիչ, գրող, թարգմանիչ։
Էդուարդ Բոյաջյան (1915-1966), արձակագիր, բանաստեղծ, հրապարակագիր, քննադատ, խմբագիր։
Լևոն Անդրանիկի Բոյաջյան (1939-1989), արձակագիր, թարգմանիչ, դերասան։
Հայկ Բոյաջյան (1938), կոմպոզիտոր։
Հարություն Բոյաջյան
Հարություն Բեկոմի Բոյաջյան (1945), նկարիչ, գեղանկարիչ։
Հարություն Բոյաջյան (1900-ական թթ.-1950-ական թթ. հետո), թղթակից։
Վարսենիկ Հակոբի Բոյաջյան (1925-1996), գրող։
Տիգրան Բոյաջյան (1895-1985), իրավաբան, պատմաբան։


== Տես նաև ==
Պոյաջյան


== Ծանոթագրություններ ==
Իտաունա

Իտաունա (պորտ.՝  Itaúna), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 84 598 մարդ՝ 2006 թվականի տվյալներով։ Գրավում է 495,875 կմ2 տարածք։ Բնակչության խտությունը կազմում է՝ 170,6 մարդ/կմ2։


== Պատմություն ==
Քաղաքը հիմնադրվել է 1901 թվականի սեպտեմբերի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 677.628.079,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8.360,62 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,823 (տվյալները ՄԱԿ-ի զարգացման ծրագրի)։
Սալեբել

Սալեբել (վրաց.՝ სალებელი), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Բենակասոն

Բենակասոն (իսպ.՝ Benacazón), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավավար համայնքում)։ Մունիցիպալիտետը գտնվում է Էլ-Ալխարաֆե շրջանում։ Տարածքը կազմում է՝ 32 կմ²։ Բնակչությունը՝ 6726 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 23 կմ։


== Ժողովրդագրություն ==


== Արտաքին հղումներ ==
BENACAZON.es
BENACAZON.net
Benacazón Archived 2007-08-17 at the Wayback Machine.
Información de Benacazón Archived 2008-04-01 at the Wayback Machine.
Información de interés sobre Benacazón Archived 2009-09-01 at the Wayback Machine.
Aljarafeonline.es Archived 2013-06-08 at the Wayback Machine.
Fiesta de la Tapa
(3676) Հան

(3676) Հան (անգլ.՝ Hahn), աստերոիդ աստերոիդների հիմնական գոտում։ Հայտնաբերվել է 1984 թվականի ապրիլի 3-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,153907 ա. մ., առավելագույնը մոտենում է 2,0365 ա. մ. հեռավորության վրա և հեռանում 2,2713 ա. մ.։ Արեգակի շուրջ մեկ ամբողջական պտույտ է կատարում 1154,62 երկրային օրվա ընթացքում, իր ուղեծրով շարժվելով միջինում 0,311791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3676) Հան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խայմե Ռամիրես

Խայմե Կաուպոլիկան Ռամիրես Բանդա (իսպ.՝ Jaime Caupolicán Ramírez Banda, օգոստոսի 14, 1931(1931-08-14), Սանտյագո, Չիլի - փետրվարի 26, 2003(2003-02-26), Սանտյագո, Չիլի), չիլիի ֆուտբոլիստ, հարձակվող։ 1962 թվականի ֆուտբոլի աշխարհի
առաջնության բրոնզե մեդալակիր։ Չիլիի կրկնակի չեմպիոն։ Խաղացել է 46 խաղ և խփել 12 գոլ։


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Մաիդլա (գյուղ, Սաուե շրջան)

Անվան այլ կիրառումների համար տե՛ս՝ ՄաիդլաՄաիդլա (էստ․՝ Maidla), գյուղ Էստոնիայի Հարյումաա նահանգի Սաուե շրջանում։
2011 թվականի տվյալներով գյուղում բնակվում էր 216 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդրեյ Մակարևիչ

Անդրեյ Վադիմովիչ Մակարևիչ (ռուս.՝ Андре́й Вади́мович Макаре́вич, դեկտեմբերի 11, 1953(1953-12-11), Մոսկվա, ԽՍՀՄ), «Մաշինա վրեմենի» ռոք-խմբի հիմնադիր, ղեկավար և երգերի հեղինակ, նկարիչ, հաղորդավար և պրոդյուսեր։ Ռուսաստանի ժողովրդական արտիստ (1999):
Ծնվել է ճարտարապետի ընտանիքում, հոր շնորհիվ հաղորդակցվել է երաժշտությանը։ Վիսոցկու ազդեցությամբ սովորել է կիթառ նվագել՝ հետագայում դառնալով ժամանակի մեծագույն ռոք-աստղերից մեկը։


== Սոլո կարիերան ==
Մաշինա վրեմենի-ի կազմից դուրս թողարկել է մի քանի սոլո ալբոմներ.

1985 - Варьете
1989 - Песни под гитару
1991 - У ломбарда
1994 - Я рисую тебя
1996 - Песни, которые я люблю
1996 - Пионерские блатные песни (Ա. Կազլովի հետ)
1997 - Двадцать лет спустя (համերգ Բորիս Գրեբենշիկովի հետ համատեղ)
1998 - Женский альбом («Папоротник» խմբի հետ)
1999 - Песни из кинофильма Перекресток (երգեր «Перекрёсток» (հայերեն՝ Խաչմերուկ) ֆիլմից)
2000 - Время напрокат («Квартал» խմբի հետ)
2000 - Ты или я (сингл) («Квартал» խմբի հետ)
2002 - И т. д. («Կրեոլյան տանգո երգչախմբի» հետ)
2003 - Тонкий шрам на любимой попе («Կրեոլյան տանգո երգչախմբի», Եվգենի Մարգուլիսի, Մաքսիմ Լեոնիդովի, Ալյոնա Սվիրիդովայի, Տատյանա Լազարևայի հետ) -Մարկ Ֆրեյդկինի երգերը
2004 - От меня к тебе (համերգ «Կրեոլյան տանգո երգչախմբի» հետ)
2005 - А. Макаревич представляет песни Геннадия Ни-Ли
2005 - А. Макаревич представляет песни Булата Окуджавы («Կրեոլյան տանգո երգչախմբի» հետ)
2006 - Старая машина («Կրեոլյան տանգո երգչախմբի» հետ)
2007 - Штандер (с «Оркестром креольского танго») («Abbey Road» ստուդիա)
2012 - Вино и слёзы («Կրեոլյան տանգո երգչախմբի» հետ)
2013 - Идиш Джаз
2013 - Хроника текущих событий


=== Աշխատանքը ֆիլմերում ===
Որպես դերասան խաղացել է մի շարք ֆիլմերում, այդ թվում՝ «Афоня», «Душа», «Гений»: Բազմաթիվ ֆիլմերի համար գրել է երաժշտություն։

«Խաչմերուկ» 1998 թ


== Ծանոթագրություններ ==


== Արտաքին հղումներ ==
Պաշտոնական կայքէջը Archived 2014-08-27 at the Wayback Machine.
Մակարևիչ Archived 2010-10-01 at the Wayback Machine.
Զամինդարի

Զամինդարի (պարսկական՝ զեմինդար-հողատեր, զեմին-հող բառերից), հողահարկային համակարգ Հնդկաստանում․
Ներմուծել են անգլիական գաղութային իշխանությունները 18—19-րդ դարերում սահմանագլխին։ Զամինդարին հաստատում էր հողատեր ֆեոդալների սեփականության, ֆեոդ, ռենտա-հարկի յուրացման ժառանգական իրավունքը։ Ուներ երկու ձն՝ մշտական, երբ գաղութային իշխանությունների օգտին գանձվող հողային հարկը նշանակվում էր առհավետ, և ժամանակավոր, երբ այն վերանայվում էր 20—40 տարին մեկ։ Հողատեր-զամինդարները դարձան անգլիական գաղութարարների հենարանը։ Հնդկաստանում և Արևելյան Պակիստանում ագրարային ռեֆորմների հետևանքով հողային ռենտայի գանձման իրավունքն անցավ պետությանը, որով և թուլացվեցին կալվածատիրական վերնախավի սոցիալ-տնտեսական դիրքերը։


== Գրականություն ==
Торнер Д. «Аграрный строй в Индии», Москва 1959.
Բելայա Գորա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ Բելայա Գորա (այլ կիրառումներ)Բելայա Գորա (ուկրաիներեն՝ Біла Гора), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Բելայա Գորա գյուղում բնակվում էր 78 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)